pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 63/2562

เรื่อง  กําหนดรายการเพิ่มเติมสําหรับสินทรัพย์สภาพคล่อง   
หนี้สินพิเศษและหนี้สินรวมในการคํานวณ  
เงินกองทุนสภาพคล่องสุทธิ

                                    

                    อาศัยอํานาจตามความในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 32/2560  เรื่อง การดํารงเงินกองทุนสภาพคล่องสุทธิ ลงวันที่ 29 ธันวาคม พ.ศ. 2560  และข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2560  เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า  ลงวันที่ 29 ธันวาคม พ.ศ. 2560  สํานักงานออกประกาศไว้ดังต่อไปนี้


ข้อ ๑ ในประกาศนี้

                    “ประกาศการดํารงเงินกองทุน”  หมายความว่า  ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิและประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า


ข้อ ๒ ให้รายการดังต่อไปนี้ เป็นสินทรัพย์สภาพคล่องตามประกาศการดํารงเงินกองทุน

                    (1)  ลูกหนี้ซื้อขายสัญญาซื้อขายล่วงหน้า

                    (2)  ลูกหนี้สํานักหักบัญชี หรือสํานักหักบัญชีสัญญาซื้อขายล่วงหน้า

                    (3)  ลูกหนี้ระหว่างบริษัทหลักทรัพย์

                    (4) ลูกหนี้อื่นตามที่กําหนดในคําอธิบายประกอบการคํานวณเงินกองทุนสภาพคล่องสุทธิที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการคํานวณและรายงานการคํานวณเงินกองทุนสภาพคล่องสุทธิและประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการคํานวณและการรายงานการคํานวณเงินกองทุนสภาพคล่องสุทธิของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า


ข้อ ๓ ให้รายการดังต่อไปนี้ เป็นหนี้สินพิเศษตามประกาศการดํารงเงินกองทุน

(1)  เจ้าหนี้ขายหลักทรัพย์ที่เกิดจากการจับคู่ผู้ซื้อและผู้ขายภายใต้ผู้ให้บริการรายเดียวกันในลักษณะการซื้อขายรายใหญ่ (big lot) ตามข้อบังคับตลาดหลักทรัพย์แห่งประเทศไทยว่าด้วย**การซื้อขาย การชําระราคาและการส่งมอบหลักทรัพย์ในตลาดหลักทรัพย์**

                    (2)  หนี้สินจากการซื้อตราสารหนี้ภาครัฐที่มีการชําระราคาและส่งมอบหลักทรัพย์แบบ delivery versus payment (DVP)  
                    (3)  หนี้สินรอตัดบัญชีที่ผู้ประกอบธุรกิจไม่มีภาระต้องชําระหรือสูญเสียกระแสเงินสดในอนาคต


ข้อ ๔ ให้รายการหนี้สินที่ปรากฏในงบการเงินซึ่งเป็นหนี้สินตามสัญญาเช่าที่ผู้เช่าสามารถยกเลิกสัญญาได้ ภายหลังจากหักส่วนที่เป็นหนี้สินหรือเบี้ยปรับทั้งหมดในการบอกเลิกสัญญาดังกล่าวตลอดอายุสัญญาแล้ว ไม่ถือเป็นหนี้สินรวมตามประกาศการดํารงเงินกองทุน


ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 9 ธันวาคม พ.ศ. 2562

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 13/2563  
เรื่อง  การจดทะเบียนกองทุนสํารองเลี้ยงชีพ

\_\_\_\_\_\_\_\_\_\_\_\_\_\_\_\_\_\_\_\_\_

                    โดยที่มาตรา 8 วรรคสองแห่งพระราชบัญญัติกองทุนสํารองเลี้ยงชีพ พ.ศ. 2530  กําหนดให้นายทะเบียนกองทุนสํารองเลี้ยงชีพประกาศการรับจดทะเบียนกองทุนสํารองเลี้ยงชีพในราชกิจจานุเบกษา นายทะเบียนกองทุนสํารองเลี้ยงชีพจึงประกาศรายชื่อกองทุนสํารองเลี้ยงชีพที่ได้รับจดทะเบียนไว้ดังต่อไปนี้

                    1.  กองทุนสํารองเลี้ยงชีพ กลุ่มมิตรผล ซึ่งจดทะเบียนแล้ว ทะเบียนเลขที่ 1/2562  ตั้งแต่วันที่ 1 กรกฎาคม พ.ศ. 2562

                    2.  กองทุนสํารองเลี้ยงชีพ บริษัท ไมนฮาร์ท (ประเทศไทย) จํากัด ซึ่งจดทะเบียนแล้ว ทะเบียนเลขที่ 2/2562  ตั้งแต่วันที่ 1 กันยายน พ.ศ. 2562

                    3.  กองทุนสํารองเลี้ยงชีพ ธนเทเลคอม แอสเซนด์ และ ซีพีเอ็มซี ซึ่งจดทะเบียนแล้ว ทะเบียนเลขที่ 3/2562  ตั้งแต่วันที่ 15 พฤศจิกายน พ.ศ. 2562


ผู้มีอํานาจลงนาม - ประกาศ  ณ วันที่ 5 กุมภาพันธ์ พ.ศ. 2563       

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                     ในฐานะนายทะเบียนกองทุนสํารองเลี้ยงชีพ
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 14/2563  
เรื่อง  การเลิกกองทุนสํารองเลี้ยงชีพ

\_\_\_\_\_\_\_\_\_\_\_\_\_\_\_\_\_\_\_\_\_

 

                    โดยที่มาตรา 28 แห่งพระราชบัญญัติกองทุนสํารองเลี้ยงชีพ พ.ศ. 2530  กําหนดให้นายทะเบียนกองทุนสํารองเลี้ยงชีพประกาศการเลิกกองทุนสํารองเลี้ยงชีพในราชกิจจานุเบกษาเมื่อกองทุนสํารองเลี้ยงชีพเลิกตามมาตรา 25 แห่งพระราชบัญญัติดังกล่าว นายทะเบียนกองทุนสํารองเลี้ยงชีพจึงประกาศการเลิกกองทุนสํารองเลี้ยงชีพไว้ดังต่อไปนี้


อื่นๆ -                     1.  กองทุนสํารองเลี้ยงชีพ นครหลวงเพิ่มพูนทรัพย์ 1 ซึ่งจดทะเบียนแล้ว ทะเบียนเลขที่ 85/2540  ตั้งแต่วันที่ 1 กรกฎาคม พ.ศ. 2562

                    2.  กองทุนสํารองเลี้ยงชีพ วอลโว่ คาร์ ซึ่งจดทะเบียนแล้ว ทะเบียนเลขที่ 10/2552  ตั้งแต่วันที่ 1 กรกฎาคม พ.ศ. 2562

                    3.  กองทุนสํารองเลี้ยงชีพ พนักงานกลุ่มบริษัทไทยโทเรเท็กซ์ไทล์มิลลส์ จํากัด ซึ่งจดทะเบียนแล้ว ทะเบียนเลขที่ 529/2533  ตั้งแต่วันที่ 5 กรกฎาคม พ.ศ. 2562

                    4.  กองทุนสํารองเลี้ยงชีพ บริษัท สตาร์ รีชเชอร์ส กรุ๊ป จํากัด ซึ่งจดทะเบียนแล้ว ทะเบียนเลขที่ 500/2533  ตั้งแต่วันที่ 1 กันยายน พ.ศ. 2562

                    5.  กองทุนสํารองเลี้ยงชีพ บริษัท บอดี้ แฟชั่น (ประเทศไทย) จํากัด ซึ่งจดทะเบียนแล้ว ทะเบียนเลขที่ 2/2533  ตั้งแต่วันที่ 1 ธันวาคม พ.ศ. 2562


ผู้มีอํานาจลงนาม - ประกาศ  ณ วันที่ 5 กุมภาพันธ์ พ.ศ. 2563     

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                     ในฐานะนายทะเบียนกองทุนสํารองเลี้ยงชีพ
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 16/2563

เรื่อง  การยกเว้นค่าธรรมเนียมการยื่นคําขออนุมัติจัดตั้งและ  
การจดทะเบียนของกองทุนรวมเพื่อการออม 

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  สํานักงานออกประกาศไว้ดังต่อไปนี้


ข้อ ๑ ให้บริษัทจัดการกองทุนรวมได้รับยกเว้นค่าธรรมเนียมการยื่นคําขออนุมัติจัดตั้งกองทุนรวมและการจดทะเบียนกองทุนรวม ตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ สําหรับกองทุนรวมที่มีลักษณะครบถ้วนดังต่อไปนี้

(1) เป็นกองทุนรวมเพื่อการออมตามประกาศคณะกรรมการกํากับตลาดทุนว่าด้วยการลงทุนของกองทุนที่ได้ยื่นขอจดทะเบียนกองทรัพย์สินเป็นกองทุนรวมต่อสํานักงานภายในวันที่ 3 กรกฎาคม พ.ศ. 2563

(2) มีนโยบายการลงทุนซึ่งแสดงได้ว่าเป็นการลงทุนในหลักทรัพย์จดทะเบียนไม่น้อยกว่าร้อยละ 65 ของมูลค่าทรัพย์สินสุทธิของกองทุนรวม 

(3)  มีการเสนอขายหน่วยลงทุนในช่วงตั้งแต่วันที่ 1 เมษายน พ.ศ. 2563  ถึงวันที่ 30 มิถุนายน พ.ศ. 2563  ด้วย  


ข้อ ๒ ประกาศนี้ให้ใช้บังคับตั้งแต่วันที่ 25 มีนาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่ 13 มีนาคม พ.ศ. 2563

 

 

                                                                           (นางสาวรื่นวดี  สุวรรณมงคล)

                                                                                       เลขาธิการ

                                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สน. 17/2563  
เรื่อง การผ่อนผันเกี่ยวกับการจัดทําและส่งสําเนางบการเงินและรายงาน  
การสอบบัญชีของกองทุนสํารองเลี้ยงชีพเนื่องจากสถานการณ์  
การระบาดของโรคติดเชื้อไวรัสโคโรนา 2019 หรือโรคโควิด 19   
(Coronavirus Disease 2019 (COVID-19))  
\_\_\_\_\_\_\_\_\_\_\_\_\_\_\_\_\_\_\_\_\_

                    โดยที่สถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ได้ส่งผลกระทบต่อการจัดประชุมที่มีการรวมตัวกันของบุคคลจํานวนมาก ซึ่งรวมถึงการประชุมใหญ่สมาชิกของกองทุนสํารองเลี้ยงชีพ จึงมีเหตุจําเป็นและสมควรในการผ่อนผันเกี่ยวกับการจัดทําและส่งสําเนางบการเงินและรายงานการสอบบัญชีของกองทุนสํารองเลี้ยงชีพต่อสํานักงาน

                    อาศัยอํานาจตามความในข้อ 6 โดยได้รับความเห็นชอบจากคณะกรรมการกํากับตลาดทุน แห่งประกาศคณะกรรมการกํากับตลาดทุน ที่ ทน. 89/2558  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน แลกองทุนส่วนบุคคล ลงวันที่ 17 ธันวาคม พ.ศ. 2558 และข้อ 9 แห่งประกาศคณะกรรมการกํากับตลาดทุน ที่ ทน. 89/2558  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 12/2562  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภท


ข้อ ๑ ในการจัดทําและส่งสําเนางบการเงินและรายงานการสอบบัญชีของกองทุนสํารองเลี้ยงชีพให้สํานักงานสําหรับรอบระยะเวลาบัญชีประจําปี พ.ศ. 2562  ให้บริษัทจัดการกองทุนส่วนบุคคลดําเนินการอย่างใดอย่างหนึ่งดังต่อไปนี้  
  
 

                    (1)  ในกรณีที่มีการรับรองงบการเงินโดยที่ประชุมใหญ่สมาชิกของกองทุนสํารองเลี้ยงชีพ ให้จัดส่งสําเนางบการเงินและรายงานการสอบบัญชีให้สํานักงาน โดยได้รับการผ่อนผันระยะเวลาการจัดส่งเอกสารดังกล่าวเป็นภายใน 240 วันนับแต่วันสิ้นรอบระยะเวลาบัญชีประจําปี  ในการนี้ บริษัทจัดการกองทุนส่วนบุคคลต้องมีหนังสือแจ้งให้สํานักงานทราบถึงการดําเนินการดังกล่าวและเปิดเผยงบการเงินพร้อมรายงานการสอบบัญชีดังกล่าวให้สมาชิกของกองทุนสํารองเลี้ยงชีพเพื่อทราบโดยทั่วกัน  ทั้งนี้ภายใน 150 วันนับแต่วันสิ้นรอบระยะเวลาบัญชีประจําปี  
                    (2)  ในกรณีที่บริษัทจัดการกองทุนส่วนบุคคลเลือกใช้วิธีการส่งหนังสือขอมติจากสมาชิกของกองทุนสํารองเลี้ยงชีพเพื่อรับรองงบการเงินแทนการจัดประชุมใหญ่สมาชิกของกองทุนสํารองเลี้ยงชีพ  ให้บริษัทจัดการกองทุนส่วนบุคคลจัดส่งสําเนางบการเงินและรายงานการสอบบัญชีที่ผ่านการรับรองแล้วให้สํานักงานภายใน 150 วันนับแต่วันสิ้นรอบระยะเวลาบัญชีประจําปี และต้องเสนองบการเงินพร้อมรายงานการสอบบัญชีดังกล่าวต่อที่ประชุมใหญ่สมาชิกของกองทุนสํารองเลี้ยงชีพเพื่อพิจารณาในการประชุมที่จะมีขึ้นในครั้งถัดไป  ทั้งนี้ มติดังกล่าวให้เป็นไปตามที่กําหนดไว้ในข้อบังคับของกองทุนสํารองเลี้ยงชีพ


ข้อ ๒ ประกาศนี้ให้ใช้บังคับตั้งแต่วันที่ 25 มีนาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่ 13 มีนาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 21/2563

เรื่อง  อันดับและสถาบันจัดอันดับความแข็งแกร่งทางการเงินของ

ผู้รับประกันภัยที่สํานักงานยอมรับในการใช้กรมธรรม์ประกันภัย

เพื่อการดํารงเงินกองทุนของผู้ประกอบธุรกิจ

                              

                              โดยที่ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 12/2561  เรื่อง หลักเกณฑ์ในรายละเอียดเกี่ยวกับการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า และข้อกําหนดกรณีที่ไม่สามารถดํารงเงินกองทุนได้ ลงวันที่ 17 มกราคม พ.ศ. 2561 (“ประกาศ ที่ สธ. 12/2561”) กําหนดให้ผู้ประกอบธุรกิจที่ต้องดํารงเงินกองทุนส่วนเพิ่มเพื่อรองรับ

ความรับผิดจากการปฏิบัติงานสามารถใช้กรมธรรม์ประกันภัยในการดํารงเงินกองทุนดังกล่าวได้โดยผู้รับประกันภัยต้องได้รับการจัดอันดับความแข็งแกร่งทางการเงินในอันดับและจากสถาบันจัดอันดับที่สํานักงานยอมรับเพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจ สํานักงานโดยอาศัยอํานาจตามข้อ 12(2) แห่งประกาศ ที่ สธ. 12/2561  ออกประกาศไว้ดังต่อไปนี้


ข้อ ๑ ให้อันดับและสถาบันจัดอันดับที่ปรากฏตามตารางแนบท้ายประกาศนี้เป็นอันดับและสถาบันจัดอันดับที่สํานักงานยอมรับในการจัดอันดับความแข็งแกร่งทางการเงิน (financial strength rating) ของผู้รับประกันภัย เพื่อประโยชน์ในการใช้กรมธรรม์ประกันภัยประกอบการดํารงเงินกองทุนส่วนเพิ่มเพื่อรองรับความรับผิดจากการปฏิบัติงาน


ข้อ ๒ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 19 มีนาคม พ.ศ. 2563 

 

 

 

                                                           (นางสาวรื่นวดี  สุวรรณมงคล)

                                                                       เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สร. 27/2563

เรื่อง  การดําเนินการเกี่ยวกับการจัดประชุมสามัญประจําปีที่จัดขึ้น  
ในปี พ.ศ. 2563  ของผู้ถือหน่วยทรัสต์เพื่อการลงทุนใน  
อสังหาริมทรัพย์ เนื่องจากสถานการณ์การระบาดของ  
โรคติดเชื้อไวรัสโคโรนา 2019 หรือโรคโควิด 19   
(Coronavirus Disease 2019 (COVID-19))

\_\_\_\_\_\_\_\_\_\_\_\_\_\_\_\_\_\_\_\_\_

โดยที่สถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ได้ส่งผลกระทบต่อการจัดประชุมที่มีการรวมตัวกันของบุคคลจํานวนมาก ซึ่งรวมถึงการประชุมสามัญประจําปีที่จัดขึ้นในปี พ.ศ. 2563  ของผู้ถือหน่วยทรัสต์เพื่อการลงทุนในอสังหาริมทรัพย์ด้วยอาศัยอํานาจตามความในมาตรา 9 และมาตรา 21 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  สํานักงาน ก.ล.ต. กําหนดการดําเนินการของผู้จัดการกองทรัสต์เพื่อการลงทุนในอสังหาริมทรัพย์ไว้ดังต่อไปนี้


ข้อ ๑ ในประกาศนี้

                    “กองทรัสต์”  หมายความว่า   ทรัสต์เพื่อการลงทุนในอสังหาริมทรัพย์ 

                    “ผู้จัดการกองทรัสต์”  หมายความว่า  บุคคลที่ทําหน้าที่เป็นผู้จัดการกองทรัสต์ตามสัญญาก่อตั้งทรัสต์

                    “หน่วยทรัสต์” หมายความว่า   ใบทรัสต์ที่แสดงสิทธิของผู้ถือในฐานะผู้รับประโยชน์ในกองทรัสต์


ข้อ ๒ ในการจัดประชุมสามัญประจําปีที่จัดขึ้นในปี พ.ศ. 2563  ของผู้ถือหน่วยทรัสต์ ให้ผู้จัดการกองทรัสต์จัดให้มีการประชุมภายใน 4 เดือนนับแต่วันสิ้นรอบปีบัญชีของกองทรัสต์ หรือภายในวันที่ 30 มิถุนายน พ.ศ. 2563  แล้วแต่ระยะเวลาใดจะถึงกําหนดหลัง


ข้อ ๓ ในกรณีที่การประชุมสามัญประจําปีที่จัดขึ้นในปี พ.ศ. 2563  ของผู้ถือหน่วยทรัสต์ของกองทรัสต์ใดเป็นการประชุมเพื่อรายงานให้ผู้ถือหน่วยทรัสต์ทราบเท่านั้น โดยไม่มีการขอมติจากผู้ถือหน่วยทรัสต์  ผู้จัดการกองทรัสต์อาจดําเนินการด้วยวิธีการอื่นแทนการจัดประชุมสามัญประจําปีตามข้อ

2 เพื่อรายงานให้ผู้ถือหน่วยทรัสต์ทราบอย่างน้อยในเรื่องดังต่อไปนี้

(1)  การจัดการกองทรัสต์ในเรื่องที่สําคัญ และแนวทางการจัดการกองทรัสต์ในอนาคต

(2) ฐานะการเงินและผลการดําเนินงานของกองทรัสต์ในรอบปีบัญชีที่ผ่านมา โดยอย่างน้อยต้องมีงบการเงินที่ผ่านการตรวจสอบและแสดงความเห็นจากผู้สอบบัญชีแล้ว

(3)  การแต่งตั้งผู้สอบบัญชีของกองทรัสต์ และค่าใช้จ่ายในการสอบบัญชีให้ผู้จัดการกองทรัสต์จัดให้มีช่องทางการสื่อสารเพื่อให้ผู้ถือหน่วยทรัสต์สามารถสอบถามข้อมูลเพิ่มเติมจากผู้จัดการกองทรัสต์ได้  และในกรณีที่ผู้ถือหน่วยทรัสต์มีการสอบถามข้อมูลใด ๆ ให้ผู้จัดการกองทรัสต์จัดทําสรุปประเด็นสําคัญในลักษณะคําถามและคําตอบเพื่อให้ผู้ถือหน่วยทรัสต์ทราบด้วย

                    ให้ผู้จัดการกองทรัสต์เผยแพร่ข้อมูลตามวรรคหนึ่งและวรรคสองผ่านระบบสารสนเทศของตลาดหลักทรัพย์แห่งประเทศไทย


ข้อ ๔ ในกรณีที่สัญญาก่อตั้งทรัสต์ของกองทรัสต์ใดมีรายการและข้อความที่ขัดหรือแย้งกับข้อกําหนดในประกาศนี้  ให้ทรัสตีดําเนินการให้มีการแก้ไขเพิ่มเติมสัญญาก่อตั้งทรัสต์เพื่อให้เป็นไปตามข้อกําหนดในประกาศนี้ภายในโอกาสแรกที่กระทําได้


ข้อ ๕ ประกาศนี้ให้ใช้บังคับตั้งแต่วันที่ 1 เมษายน พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่ 20 มีนาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 28/2563

เรื่อง  การกําหนดอัตราส่วนการกู้ยืมเงินหรือการทําธุรกรรมการขาย  
โดยมีสัญญาซื้อคืนเพื่อการบริหารสภาพคล่องของ  
กองทุนรวมเป็นการชั่วคราว

\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 7/2561  เรื่อง หลักเกณฑ์ เงื่อนไข และวิธีการกู้ยืมเงินในนามของกองทุนรวม ลงวันที่ 6 มีนาคม พ.ศ. 2561  สํานักงานออกประกาศไว้ดังต่อไปนี้


ข้อ ๑ ให้บริษัทจัดการกองทุนรวมสามารถกู้ยืมเงินหรือทําธุรกรรมการขายโดยมีสัญญาซื้อคืน เพื่อการบริหารสภาพคล่องของกองทุนรวมดังต่อไปนี้ เพิ่มเติมจากที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการกู้ยืมเงิน และการทําธุรกรรมการขายโดยมีสัญญาซื้อคืนในนามของกองทุนรวม โดยให้การกู้ยืมเงินหรือการทําธุรกรรมดังกล่าวรวมกันแล้วต้องไม่เกินกว่าร้อยละ 30 ของมูลค่าทรัพย์สินสุทธิของกองทุนรวม ณ สิ้นวันใด  เว้นแต่การเกินอัตราส่วนดังกล่าวมิได้เกิดจากการกู้ยืมเงินหรือการทําธุรกรรมดังกล่าวเพิ่มเติม  ทั้งนี้ ตั้งแต่วันที่ 23 มีนาคม พ.ศ. 2563  จนถึงวันที่ 30 เมษายน พ.ศ. 2563  
                    (1)  กองทุนรวมตราสารหนี้   
                    (2) กองทุนรวมผสมที่เน้นลงทุนในตราสารหนี้ไม่น้อยกว่าร้อยละ 60 ของมูลค่าทรัพย์สินสุทธิของกองทุนรวม


ข้อ ๒ ประกาศนี้ให้ใช้บังคับตั้งแต่วันที่ 23 มีนาคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 23 มีนาคม พ.ศ. 2563

 

 

 

(นางสาวรื่นวดี  สุวรรณมงคล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 29/2563

เรื่อง  หนังสือชี้ชวนเสนอขายหน่วยลงทุนของกองทุนรวม

เสริมสภาพคล่องเพื่อลดความเสี่ยงของการระดมทุน

ในตลาดตราสารหนี้ภาคเอกชน  
\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานออกประกาศไว้ดังต่อไปนี้


ข้อ ๑ ในการจัดทําหนังสือชี้ชวนของกองทุนรวมเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชน ให้บริษัทจัดการปฏิบัติตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ โดยอนุโลม


ข้อ ๒ ประกาศนี้ให้ใช้บังคับตั้งแต่วันที่ 27 มีนาคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 26 มีนาคม พ.ศ. 2563  

                    

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 30/2563

เรื่อง  การผ่อนผันการดําเนินการของบริษัทจัดการกองทุนรวม

ในสถานการณ์การแพร่ระบาดของเชื้อไวรัสโควิด-19

\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 8(1) และ (6) แห่งประกาศคณะกรรมการกํากับตลาดทุน ที่ ทน. 89/2558  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 สํานักงานออกประกาศไว้ดังต่อไปนี้


ข้อ ๑ ให้บริษัทจัดการกองทุนรวมที่มีข้อจํากัดเนื่องด้วยข้อกําหนดใดที่ออกตามพระราชกําหนดการบริหารราชการในสถานการณ์ฉุกเฉิน พ.ศ. 2548  ในสถานการณ์การแพร่ระบาดของ

เชื้อไวรัสโควิด-19 หรือเนื่องจากกรณีที่บริษัทจัดการต่างประเทศได้รับผลกระทบจากการแพร่ระบาดังกล่าว และส่งผลกระทบต่อการดําเนินการของบริษัทจัดการกองทุนรวมในเรื่องดังต่อไปนี้   
ได้รับการผ่อนผันให้สามารถปฏิบัติแตกต่างจากหลักเกณฑ์ในเรื่องดังกล่าวตามที่จําเป็นและเป็นไปตามแนวทางที่สํานักงานจะได้กําหนดเป็นคราว ๆ ไป

                    (1)  การคํานวณและการประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน หรือราคารับซื้อคืนหน่วยลงทุน 

                    (2)  ช่องทาง ระยะเวลา และวิธีการเกี่ยวกับเรื่อง ดังนี้

                           (ก) การขายหรือรับซื้อคืนหน่วยลงทุน และการชําระค่าขายคืนหน่วยลงทุน

                           (ข) การหยุดรับคําสั่งซื้อหรือคําสั่งขายคืนหน่วยลงทุน

                    (3)  การจัดทําและส่งรายงานเกี่ยวกับบริษัทจัดการกองทุนรวมหรือกองทุนรวม  
                    (4)  การเปิดเผยข้อมูลเกี่ยวกับการจ่ายเงินปันผล วันปิดทะเบียนผู้ถือหน่วยลงทุน            เพื่อการจ่ายเงินปันผล และอัตราเงินปันผลของกองทุนรวม

                    (5)  การดําเนินการเมื่อจะมีการเลิกกองทุนรวมเพราะเหตุครบกําหนดอายุของโครงการหรือเพราะเหตุอื่นที่ทราบกําหนดการเลิกกองทุนรวมล่วงหน้า


ข้อ ๒ ประกาศนี้ให้ใช้บังคับตั้งแต่วันที่ 27 มีนาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่ 26 มีนาคม พ.ศ. 2563                       

 

                                                          (นางสาวรื่นวดี  สุวรรณมงคล)

                                                                      เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 33/2563

เรื่อง  มาตรการผ่อนปรนค่าธรรมเนียมการยื่นแบบแสดงรายการ

ข้อมูลประจําปีเนื่องจากสถานการณ์การระบาดของ

โรคติดเชื้อไวรัสโคโรนา 2019 หรือโรคโควิด 19  
(Coronavirus Disease 2019 (COVID-19))

\_\_\_\_\_\_\_\_\_\_\_\_\_\_\_\_\_\_\_

โดยที่สถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ได้ส่งผลกระทบต่อภาวะเศรษฐกิจในปัจจุบัน กรณีจึงมีเหตุจําเป็นและสมควรในการออกมาตรการผ่อนปรนเกี่ยวกับค่าธรรมเนียมที่ต้องชําระต่อสํานักงานในบางกรณี 

อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  สํานักงานออกประกาศไว้ดังต่อไปนี้


ข้อ ๑ ค่าธรรมเนียมการยื่นแบบแสดงรายการข้อมูลประจําปี 2562  ให้เป็นดังต่อไปนี้

(1)  ให้บริษัทที่ออกหลักทรัพย์ที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ที่มีส่วนของผู้ถือหุ้นตั้งแต่ 500 ล้านบาทหรือเทียบเท่า และมีลักษณะครบถ้วนดังนี้ ในรอบปีปฏิทินก่อน ได้รับลดหย่อนค่าธรรมเนียมที่ต้องชําระในปีปัจจุบันในอัตราร้อยละ 30 ของค่าธรรมเนียมทั้งหมดที่ต้องชําระ

       (ก) ไม่เคยถูกดําเนินการเปรียบเทียบความผิดหรือถูกกล่าวโทษโดยสํานักงาน เนื่องจากไม่สามารถจัดทําและนําส่งงบการเงินหรือรายงานเกี่ยวกับฐานะการเงินและผลการดําเนินงานตามที่กฎหมายกําหนด

       (ข)  ได้ชําระค่าธรรมเนียมการยื่นแบบแสดงรายการข้อมูลประจําปีภายในระยะเวลาที่สํานักงานกําหนด

       ในกรณีที่งบการเงินประจํารอบปีบัญชีล่าสุดที่ยื่นต่อสํานักงานระบุเป็นเงินตราต่างประเทศ ให้ระบุอัตราแลกเปลี่ยนเงินตราต่างประเทศ ณ วันสิ้นรอบระยะเวลาบัญชี และแหล่งอ้างอิงของอัตราแลกเปลี่ยนดังกล่าวด้วย

(2)  ให้ยกเว้นค่าธรรมเนียมการยื่นแบบแสดงรายการข้อมูลประจําปีให้แก่ผู้มีหน้าที่ยื่นแบบแสดงรายการข้อมูลประจําปีดังนี้ ที่มีลักษณะครบถ้วนตาม (1) (ก) และ (ข) ในรอบปีปฏิทินก่อน

        (ก)  บริษัทอื่นนอกจาก (1) 

        (ข) ทรัสต์เพื่อการลงทุนในอสังหาริมทรัพย์

        (ค) ทรัสต์เพื่อการลงทุนในโครงสร้างพื้นฐาน


ข้อ ๒ ให้ผู้มีหน้าที่ยื่นแบบแสดงรายการข้อมูลประจําปีที่มีลักษณะไม่เป็นไปตามข้อ 1 ชําระค่าธรรมเนียมการยื่นแบบแสดงรายการข้อมูลประจําปี 2562  ตามอัตราที่กําหนดในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547


ข้อ ๓ การชําระค่าธรรมเนียมการยื่นแบบแสดงรายการข้อมูลประจําปี 2562 ตามข้อ 1 และข้อ 2 ให้ชําระภายในวันที่ 31 ธันวาคม พ.ศ. 2563


ข้อ ๔ ประกาศนี้ให้ใช้บังคับตั้งแต่วันที่ 23 เมษายน พ.ศ. 2563 เป็นต้นไป


ผู้มีอํานาจลงนาม -              ประกาศ  ณ  วันที่ 14 เมษายน พ.ศ. 2563

 

 

                                                                              (นางสาวรื่นวดี  สุวรรณมงคล)

                                                                                             เลขาธิการ

                                                   สํานักงานคณะกรรมการกํากับหลักทรัพย์และตลาดหลักทรัพย์